Geama Biadhaidh is Imrich - seachain na radain airson cumail beò!

Cuir do chlann ann an còig buidhnean - fhad ’s a tha na ceithir buidhnean de dh’eòin a-muigh ag itealaich timcheall nan raointean beathachaidh; feuchaidh a’ bhuidheann de radain a tha air fhàgail ris na h-iseanan ann an nead ithe - ma shoirbhicheas le radan faighinn a-steach do nead - tha na h-eòin sin a-mach às a’ gheama!

**Ceum 1**

**Mar a chluicheas tu seo:**

1. Comharraich raon-cluiche ceart-cheàrnach, timcheall air 20x20m.
2. Tha gach oisean na nead, agus tha an talamh beathachaidh sa mheadhan.
3. Dèan còig buidhnean, ’s e eòin a bhios ag itealaich air ais do na neadan aca a th’ anns a’ chiad ceithir buidheann agus ‘s e radain a bhios sa chòigeamh buidheann.
4. Gus biadh a thoirt do an iseanan, feumaidh eòin itealaich chun an àite beathachaidh agus an uair sin an t-iasg a thoirt air ais do na neadan aca.
5. Fhad ’s a tha na h-eòin air falbh, tha na radain a’ feuchainn ris na h-iseanan anns an nead ithe. Ma shoirbhicheas le radan faighinn a-steach dhan nead, tha na h-eòin sin a-mach às a’ gheama.
6. Is urrainn aon eun an nead a dhìon bho aon radan, ach chan urrainn dha a dhìon bho dhà radan.
7. Bidh an tidsear a’ sèideadh fìdeag a h-uile 10-20 diog, agus tha sin a’ ciallachadh gum feum co-dhiù aon eun a dhol dhan àite-bidhe no gum bi an t-acras air na h-iseanan.
8. Feumaidh na radain faighinn a-steach do nead a h-uile 2 mhionaid no bàsaichidh iad leis an acras agus tha iad a-mach às a’ gheama.
9. Feumaidh na radain agus na h-eòin iad fhèin a dhìon agus aig an aon àm a bhith a’ dèanamh cinnteach gum faigh iad uile biadh gu leòr

**’S e a’ ghnè mu dheireadh a tha a’ seasamh a bhuannaicheas**

**Ceum 2**

**Rudan ri fheuchainn:**

* Feuch ri meud na pàirce atharrachadh, a bheil astar fada nas duilghe a chòmhdach? Feumaidh eòin-mhara a dhol nas fhaide gus iasg a lorg air sgàth buaidh dhaoine air a’ mhuir.
* Faodaidh na h-eòin taghadh dè seòrsa eun-mara a th’ annta, ach feumaidh iad leigeil orra gur an seòrsa eòin sin a th’ annta fhad ’s a tha iad ag itealaich.
* Atharraich àireamh nan radan is nan eun. A bheil e nas fhasa no nas duilghe an nead a dhìon le barrachd eòin?